CELEX: 32012R0723
Language: lt
Date: 2012-08-08 00:00:00
Title: 2012 m. rugpjūčio 8 d. Komisijos įgyvendinimo reglamentas (ES) Nr. 723/2012, kuriuo pripažįstamas Tarybos reglamente (EB) Nr. 1234/2007 nustatytas tradicinis terminas [ Cream – TDT-US-N0017]

9.8.2012   
            
            
               LT
            
            
               Europos Sąjungos oficialusis leidinys
            
            
               L 212/13
            
         KOMISIJOS ĮGYVENDINIMO REGLAMENTAS (ES) Nr. 723/2012
   2012 m. rugpjūčio 8 d.
   kuriuo pripažįstamas Tarybos reglamente (EB) Nr. 1234/2007 nustatytas tradicinis terminas [Cream – TDT-US-N0017]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 118u straipsnio 2 dalį kartu su 4 straipsniu,
   kadangi:
   
               (1)
            
            
               2010 m. birželio 22 d. dvi Jungtinėse Amerikos Valstijose įsisteigusios atstovaujančiosios profesinės organizacijos – WineAmerica ir California Export Association – pateikė Komisijai paraišką (gauta 2010 m. birželio 22 d.) apsaugoti tradicinį terminą „Cream“, susijusį su Reglamento (EB) Nr. 1234/2007 XIb priede nurodytai „3. Likerinio vyno“ kategorijai priklausančiais vynuogių produktais, kurių kilmės pavadinimas įtrauktas į Europos bendrijos ir Jungtinių Amerikos Valstijų susitarimo dėl prekybos vynu, patvirtinto Tarybos sprendimu 2006/232/EB (2), V priedo sąrašą;
            
         
               (2)
            
            
               remiantis 2009 m. liepos 14 d. Komisijos reglamento (EB) Nr. 607/2009, kuriuo nustatomos tam tikros išsamios Tarybos reglamento (EB) Nr. 479/2008 įgyvendinimo taisyklės, susijusios su tam tikrų vyno sektoriaus produktų saugomomis kilmės vietos nuorodomis ir geografinėmis nuorodomis, tradiciniais terminais, ženklinimu ir pateikimu (3), 33 straipsniu, paraiška buvo paskelbta Europos Sąjungos oficialiajame leidinyje
                   (4). Per du mėnesius nuo paskelbimo datos jokių prieštaravimų nepateikta;
            
         
               (3)
            
            
               su Amerikos vynais susijusio tradicinio termino „Cream“ apsaugos paraiška atitinka Reglamento (EB) Nr. 1234/2007 118u straipsnio 1 dalyje ir Reglamento (EB) Nr. 607/2009 31 ir 35 straipsniuose nustatytas sąlygas. Apsaugos paraiška turėtų būti priimta, o tradicinis terminas „Cream“ turėtų būti įtrauktas į elektroninę duomenų bazę „E-Bacchus“, skirtą vynams, kuriuos pagamino dviejų paraišką pateikusių atstovaujančiųjų profesinių organizacijų nariai;
            
         
               (4)
            
            
               Reglamento (EB) Nr. 607/2009 30 straipsnio 2 dalyje reikalaujama, kad Komisija viešai skelbtų su atstovaujančiąja profesine organizacija ir jos nariais susijusią informaciją. Ta informacija turėtų būti skelbiama elektroninėje duomenų bazėje „E-Bacchus“;
            
         
               (5)
            
            
               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priimama tradicinio termino „Cream“ apsaugos paraiška dėl Reglamento (EB) Nr. 1234/2007 XIb priede nurodytai „3. Likerinio vyno“ kategorijai priklausančių Amerikos vynuogių produktų. Terminas „Cream“ įtraukiamas į elektroninę duomenų bazę „E-Bacchus“, kaip nurodyta šio reglamento priede.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 8 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 87, 2006 3 24, p. 1.
   
      (3)  OL L 193, 2009 7 24, p. 60.
   
      (4)  OL C 276, 2010 10 13, p. 6.
   
      PRIEDAS
      
         Saugomas tradicinis terminas
      
      
                  —
               
               
                  „Cream“
               
            
         Reglamento (EB) Nr. 607/2009 31 straipsnio 1 dalyje nurodyta kalba
      
      
                  —
               
               
                  Anglų
               
            
         Su apsauga siejama vynuogių produkto kategorija arba kategorijos (Reglamento (EB) Nr. 1234/2007 XIb priedas)
      
                  — 3.
               
               
                  Likerinis vynas
               
            
         Susijusių saugomų kilmės vietos nuorodų ar geografinių nuorodų sąrašas
      
      
                  —
               
               
                  Kilmės vietos pavadinimai, išvardyti Europos bendrijos ir Jungtinių Amerikos Valstijų susitarimo dėl prekybos vynu V priede.
               
            
         Nuoroda į valstybėje narėje arba trečiojoje šalyje taikytinas taisykles
      
      
                  —
               
               
                  2009 m. kovo 24 d. priimta WineAmerica rezoliucija dėl Europos bendrijai taikomų vyno produktų apibrėžčių;
               
            
                  —
               
               
                  2009 m. gegužės 7 d. priimtas California Wine Export Program sprendimas.
               
            
         Apibrėžties santrauka ar vartojimo sąlygos
      
      
                  —
               
               
                  Terminu „Cream“ apibūdinamas JAV spirituoto saldaus vyno stilius. Toks vynas yra nuo gelsvos iki šviesiai gintarinės spalvos, turtingo ir saldaus skonio, paprastai vyno arba vaisių aromato. Tačiau vynams būdingos savybės dėl rūpestingo brandinimo gali tapti intensyvesnės. Vynas gali būti gaminamas iš daugiau kaip vieno vynuogių derliaus vynuogių ir paprastai jis pasižymi saldžiam vynui būdingomis savybėmis. Vynas brandinamas įvairiuose induose. Vynas turi būti stiprinamas vynuogių spiritu.
               
            
         Kilmės valstybės (-ių) pavadinimas (-ai)
      
      
                  —
               
               
                  Jungtinės Amerikos Valstijos
               
            
         Trečiojoje šalyje įsisteigusios atstovaujančiosios prekybos organizacijos narių, turinčių teisę naudoti saugomą tradicinį terminą, sąrašas paskelbtas
      
      http://ec.europa.eu/agriculture/markets/wine/e-bacchus/